סטרופודון

סטרופודון (שם מדעי: Steropodon) הוא סוג יונק נכחד מקבוצת יונקי הביב שחי בסוף הקרטיקון התחתון לפני 105–123 מיליון שנה. כמו קרוביו המודרניים הוא חי באוסטרליה, והיה מראשוני היונקים שבה. בסוג נמצא מין יחיד - Steropodon galmani.

היצור היה דומה לברווזן האוסטרלי, אך לעומתו הוא היה בעל שיניים במקורו אשר הזכירו שיני יונקים מפותחים יותר עם החותכות הגדולות. דבר זה מצביע על קרבה ליצורים מהקבוצה Theria, מהם התפתחו הכיסאים המודרניים.

היצור מוכר רק מלסת תחתונה ובה כמה שיניים שנמצאו בניו סאות' ויילס. אורך היונק המשוער הגיע ל-40–50 סנטימטר ואורך השיניים החתוכות 5–7 מ"מ ורוחב 3–4 מ"מ. בדיקה שנעשתה על שיניים אלה מורה על כך שהוא היה בעל מקור כמו של הברווזן האוסטרלי או של האובדורודון הנכחד. ככל הנראה הוא גם הטיל ביצים.

לא ידוע ממה ניזון, אך ייתכן שהוא חי לצד מקווי מים וצד חסילונים או דגים קטנים כמו הברווזן.

קישורים חיצוניים

יונקי ביב פרהיסטוריים
יונקים שחיו בקרטיקון תחתון
יונקים שחיו במזוזואיקון באוסטרליה
מאובני טקסונים שתוארו ב-1985
בעלי חיים שחיו בקרטיקון באוסטרליה